**Ciljevi:**

1. Modernizacija
2. Privlačenje nove publike
3. Prilagodba potrebama krajnjeg korisnika

**Trenutno stanje:**

* Dizajn zastario
* Nedostaje responzivnost
* Neprilagođen tržištu – većinski mobilno
* Pretrpan informacijama
* Djeluje neuredno zbog naknadnih proširenja obima poslovanja
* Previše distrakcija na landing page-u
* Nepregledna ponuda

**Publika:**

1. Kupci preko web-a
2. Kupci u poslovnicama
3. Veleprodajni partneri

**Ishodi:**

1. Informiranje o ponudi
   1. Koji proizvodi
   2. Cijena
   3. Dostupnost
2. Informacije o narudžbi
   1. Slanje narudžbe
   2. Status narudžbe
3. Informacije o poslovnicama
   1. Radno vrijeme
   2. Lokacija
   3. Kontaktni podaci

**Persona 1**

kupac preko web-a

**Ime:** Tomislav Horvat

**Osobnost:** strpljiv, štediša, informiran

**Citati:** „radije ću pričekati tjednu akciju nego kupiti po višoj cijeni“, „u Protisu je proizvod jeftiniji 30kn ali nije dostupan pa ću pričekati novu pošiljku“, „preferirao bih uz sliku proizvoda i link na proizvođačeve stranice umjesto krnjeg copy-paste-a specifikacija“

**O personi:** 40 godina, oženjen, 1 dijete, radi u državnoj firmi na instalaciji i održavanju informatičke opreme, zadužen je za administraciju sustava, informatizaciju ureda i pružanje IT podrške, ima blago natprosječna primanja, pušač

**Ciljevi:** kupnja uređaja koji odgovaraju njegovim interesima i potrebama po najpovoljnijim cijenama, po mogućnosti iz udobnosti doma

**Svjetonazor:** stalni kupac linksa jer je zadovoljan cijenama, brzinom dostave i osobljem, želi bolju preglednost i kvalitetnije filtriranje proizvoda na web-u, motiviran komforom i uštedama uz kvalitetu

**Ponašanja:**

1. Prvo pregleda sve proizvode s akcije tjedna, zatim grupnu kupnju, pa aukcije. Zatim pretražuje po kategorijama proizvod koji ga interesira. Smeta ga loš sustav filtriranja, i nedovoljna separacija kategorija u nekoliko instanci. Nakon pronalaska željenog proizvoda otvara nabava.net i preko linka na nabava.net se vraća na stranicu proizvoda na links.hr. Zatim nezadovoljan informacijama o proizvodu odlazi na stranice proizvođača
2. Prati facebook i mail newsletter obavijesti o ponudi i akcijama kao i novostima. Najčešće na mobitelu na poslu. Povremeno provjeri ponudu konkurencije ali oni uz mane links.hr web-a imaju i hladnoću koja odbija
3. Ne zanosi se trendovima, ali ako su njegovi interesi poklopljeni sa trendovima to ga ne odbija
4. Sporo donosi odluke, donosi ih razumno, bazirano na istraživanju i promatranju

**Persona 2**

kupac u poslovnicama

**Ime:** Goran Polak

**Osobnost:** nestrpljiv, povodljiv, sposoban i snalažljiv

**Citati:** „u ADM-u bih uštedio 50kn, ali nisu mi usput i osoblje je neuljudno“, „treba mi još jedan stick, iako ne koristim onaj koji sam kupio prošli tjedan jer je premali“, „idem u links pitati za savjet, možda oni znaju“

**O personi:** 28 godina, živi sam, u istoj ulici u kojoj žive i njegovi roditelji, radi u privatnoj telekomunikacijskoj firmi u održavanju pristupne mreže, ima visoka primanja, u slobodno vrijeme drži pripreme za CCNA i CCNP ispite i igra videoigre

**Ciljevi:** saznavanje dostupnosti željenog proizvoda, provjera radnog vremena poslovnice, informiranje o bestbuy opcijama

**Svjetonazor:** povremeni kupac linksa zbog blizine poslovnice i pristupačnosti cijena te ljubaznosti i kompetentnosti osoblja, volio bi ažurniji web što se dostupnosti proizvoda tiče, prilagođeniji web mobilnim korisnicima, motiviran je obavijestima o akcijama i zabavi koju neki proizvod može pružiti

**Ponašanja:**

1. Pokušava se snaći u kategorijama, zatim otvara pogrešnu kategoriju, sortira po cijeni ali ni to mu ne pomaže, nalazi pravu kategoriju proizvoda, otvara stranicu proizvoda, dostupan je u obližnjoj poslovnici. Otvara kontakt, vidi da radno vrijme traje još 20 minuta, njemu treba 7 minuta do poslovnice, u žurbi se ustaje i odlazi
2. Facebook koristi, ali ne zna da links ima svoju stranicu tamo. Newsletter ne otvara jer nije ažuran s e-mailovima. Ne gleda konkurenciju jer od njih ne želi kupiti zbog loših prijašnjih iskustava
3. Zanosi se trendovima, sve nove gadgete želi imati među prvima ako ne prvi, išao je po iPhone 6 u Ameriku i čekao u redu 2 dana. Jedva čeka da u linksovu ponudu stigne novi i7 procesor, iako će ga koristiti za videoigre iz 2009. godine, firefox i e-mail
4. Brzopleto donosi odluke, voli riskirati, lagano se povede za tuđim mišljenjem, pogotovo prodavačevom. Racionalno razmišlja, ali kupuje bazirano na emocijama